SIJW

EKSPERIMENTALNA DELAVNICA BIOPERLIC ZA NAKIT Z LEO CULETTO
2025-04-19 12:00 - 13:00, 2025-04-18 17:00 - 19:00 (Europe/Ljubljana) | Galerija Škuc, Stari trg 21, Ljubljana, 1000, Slovenia
Galerija Škuc
Stari trg 21, Ljubljana
petek, 18. 4. 2025, 17.00-19.00
sobota, 19. 4. 2025, 12.00-13.00

Udeleženci bodo na eksperimentalni dvodelni delavnici pod vodstvom umetnice Lee Culetto raziskovali ustvarjanje z bio materiali iz naravnih sestavin (npr. iz alginata in naravnih barvil). Delavnica bo udeležencem omogočila izdelavo lastnih bioplastičnih perlic za nakit, pri čemer bodo spoznali osnove kemičnih procesov, ki omogočajo nastanek bioplastike. Udeleženci bodo lahko te perlice uporabili za ustvarjalno predelavo obstoječega nakita. Delavnica je osredotočena na preplet umetnosti, znanosti, oblikovanja in tehnologije, s posebnim poudarkom na trajnostnih praksah.
Lea Culetto (1995) je končala podiplomski študij slikarstva na ALUO. Kot samozaposlena v kulturi deluje na področju vizualnih umetnosti, s poudarkom na feminističnem pristopu. S pomočjo tekstila ter mešanih medijev ustvarja objekte in instalacije, skozi katere preizprašuje ideale, tabuje ter predstave o ženskem telesu, velikokrat izhajajoč iz osebne izkušnje. Sodelovala je na številnih samostojnih in skupinskih razstavah ter festivalih v Sloveniji in tujini. Izvaja tudi različne delavnice in deluje kot kostumografinja.

Izvajalka: Lea Culetto

Delavnica je namenjena odraslim od 16. leta naprej. Predhodno znanje ni potrebno.
Obvezna je prijava na e-mail: lara.plavcak@scca-ljubljana.si
Število mest je omejeno.
Kotizacija za delavnico znaša 5 EUR in pokriva material.
Znesek poravnate po prejetem računu ob prijavi.

www.scca-ljubljana.si/
https://www.instagram.com/world_of_art_school/
https://www.galerijaskuc.si/si/

Javni poziv na voden ogled razstave "Energy/Energija" v Centru Rog
2025-04-19 11:00 - 12:00, 2025-04-16 18:00 - 19:00 | Center Rog, Trubarjeva 72, Ljubljana, 1000, Slovenia
Center Rog, Velika dvorana
Trubarjeva 72, Ljubljana
sreda, 16. aprila ob 18. uri
in
sobota, 19. aprila ob 11. uri
https://center-rog.si/program/vodstvo-po-razstavi-energyenergija-sijw-2025-16-04/
https://center-rog.si/program/vodstvo-po-razstavi-energyenergija-sijw-2025-19-04/

Prisrčno vabljeni na voden ogled osrednje razstave z naslovom Energija v sklopu Slovenskega tedna nakita 2025, ki bo na ogled v Centru Rog med 10. in 19. aprilom 2025. Razstava predstavlja izjemne dosežke lokalnih in mednarodnih oblikovalcev nakita, ki združujejo tradicionalne tehnike, sodobne pristope in inovativne materiale. Skozi razstavo vas bo popeljala oblikovalka nakita Sara Mermal, ki raziskuje vpliv energije na ustvarjalnost v sodobnem oblikovanju nakita.
Pridružite se nam na enem od vodenih ogledov, ki bosta potekala v sredo, 16. aprila ob 18. uri in soboto, 19. aprila ob 11. uri, in odkrijte, kako energija navdihuje in preoblikuje umetniško ustvarjanje.reation.

OGRLICA VELIKANKA
2025-04-19 10:00 - 13:00, 2025-04-18 10:00 - 18:00, 2025-04-17 10:00 - 18:00 | E2RD GALERIJA, Gosposka ulica 34, Maribor, 2000, Slovenia
E2RD GALERIJA
Gosposka ul. 34, Maribor

4. in 18. 4. 2025, od 10.00 do 18.00
4. 2025, od 10.00 do 13.00

Kreativne delavnice v E2RD galeriji in soustvarjanje OGRLICE VELIKANKE iz odpadnih in starih materialov. Smeti so dragoceni material – ustvarjajmo iz njih!
Udeleženci se lahko delavnici priključijo kadarkoli in s svojo ustvarjalnostjo prispevajo svojo »perlo« k ogrlici velikanki.

Izvajalka: Bojana Kovačič Zemljič, E2RD

PREZENTACIJA – DELAVNICA ZLATARSKIH TEHNIK FOLDFORMING IN CIZELIRANJE, delavnica
2025-04-18 16:00 - 20:00 | Center Rog, Trubarjeva 72, Ljubljana, 1000, Slovenia
Lab za nakit, Center Rog
Trubarjeva 72, Ljubljana
Petek, 18. 4. 2025, od 16.00 do 20.00

Huberto Široka, priznani zlatarski mojster in srebrokovač, ter Sara Mermal in Eva Kušter, zlatarski vajenki, ki se pod mentorstvom Christopha Steidla Porente urita v zlatarni Zlato runo, nas bodo vodili po starodavnih tehnikah obdelave kovin – prepogibanje in cizeliranje.
Obe tehniki zahtevata veliko spretnosti in posebnih orodij, ki jih boste spoznali na delavnici.

HUBERTO ŠIROKA, SARA MERMAL, EVA KUŠTER

Obvezne prijave na spletni strani Centra Rog: https://center-rog.si/
www.hubertos.com
www.steidl.si

ZAKLJUČNA PRIREDITEV S PODELITVIJO NAGRAD
2025-04-17 19:00 - 21:00 | GRAND PLAZA HOTEL, Slovenska cesta 60, Ljubljana, 1000, Slovenia
GRAND PLAZA HOTEL
Slovenska cesta 60, Ljubljana
Četrtek, 17. 4. 2025, ob 19.00

Strokovna komisija je izbrala najboljše oblikovalce v štirih kategorijah. Na slavnostnem dogodku bomo na krajši kulturni prireditvi in ob prijetnem druženju podelili nagrado
za najboljšega mladega oblikovalca,
dve nagradi za najboljšega domačega in tujega oblikovalca leta,
ter nagrado za posebne dosežke na področju oblikovanja nakita.

Dogodek podpira in omogoča Zlatarna Celje, ki že od samega začetka stoji ob strani Slovenskemu tednu nakita. S predanostjo spodbuja mlade oblikovalce ter jim nudi priložnosti za razvoj, s čimer prispeva k rasti in prepoznavnosti slovenskega oblikovanja nakita.

JAVNO VODSTVO PO OBČASNIH RAZSTAVAH HARMONIJA / HARMONY IN / NAKIT, NOSI ME /
2025-04-17 18:00 - 20:00 | Koroški pokrajinski muzej, Glavni trg 24, Slovenj Gradec, Slovenia
Glavni trg 24, Slovenj Gradec
četrtek, 17. 4. 2025, ob 18.00

Koroški pokrajinski muzej (pritlični prostori, Glavni trg 24)
V sklopu projekta Slovenski teden nakita 2025 (SIJW) vljudno vabimo na vodeni ogled občasnih razstav, ki smo jih pripravili v sodelovanju z ustvarjalci Tedna nakita in Katedro za oblikovanje tekstilij in oblačil, Oddelka za grafiko, tekstilstvo in oblikovanje, Naravoslovnotehniške fakultete Univerze v Ljubljani. Spoznali bomo unikatni nakit slovenskih oblikovalcev in zlatarjev, ki pri svojem delu uporabljajo izključno slovenske kamne, najdene in brušene v Sloveniji ter se seznanili s projektom ustvarjalne skupine enaindvajsetih študentk in študentov različnih letnikov dodiplomskega študija oblikovanja tekstilij in oblačil pod mentorstvom red. prof. Nataše Peršuh in asist. Nataše Hrupić iz UL NTF OTGO ter zlatarskega mojstra Petra Dragoliča iz Laboratorija za nakit Centra Rog.

TALISMAN, predavanje
2025-04-16 17:00 - 20:00 | Center Rog, Trubarjeva 72, Ljubljana, 1000, Slovenia
Center Rog
Trubarjeva 72, Ljubljana
sreda, 16. 4. 2025, ob 17.00

Talisman v sodobnem nakitu – predavanje, ki vas popelje skozi zgodovino talismanov in obravnava vprašanje, kaj talisman sploh je. Spoznajmo, kateri del človekove psihe nagovarja in katere so njegove funkcije v sodobnem svetu.
Izvajalka: Milica Bubanja

milicabubanja@gmail.com
milicabubanja.com
milica_bubanja_jewelry
milicabubanjajewelry

SKRIVNOSTI NAKITA IZ ANTIČNE EMONE
2025-04-15 18:00 - 19:00 | Mestni muzej Ljubljana, Gosposka ulica 15, Ljubljana, 1000, Slovenia
SKRIVNOSTI NAKITA IZ ANTIČNE EMONE, tematsko vodstvo po razstavi Nova rimska odkritja pod Emoniko v Zakladnici Mestnega muzeja Ljubljana
Mestni muzej Ljubljana
Gosposka ulica 15, Ljubljana
torek, 15. 4. 2025, ob 17.00 in 18.00

Arheološka izkopavanja, izvedena pred začetkom gradnje večnamenskega kompleksa Emonika, ki so potekala spomladi in poleti 2024, so razkrila dele severnega grobišča Emone, s tem pa številne pomembne najdbe, ki pričajo o vsakdanjem življenju in verovanjih Rimljanov ter njihovi naklonjenosti do raznolikega okrasja. Poleg keramičnih in steklenih predmetov ter oljenk z raznolikimi motivi smo našli uhane, med katerimi je enega, narejenega iz zlate žice, krasil vodoravno postavljen zelen kamen, morda smaragd; drugi uhan, srebrn, pa po obliki ponazarja muho ali škržata. Med najbolj osupljivimi najdbami je izjemen komplet nakita iz 4. stoletja, ki vključuje štiri bronaste zapestnice, dve preprosti in dve z zaključki v obliki kačjih glavic, srebrn prstan z vstavkom iz zelenega stekla ter ogrlico iz petnajstih temno modrih steklenih jagod s srebrnima zankama za zapenjanje. Vsak od teh kosov nakita pripoveduje svojo zgodbo o mojstrskem rokodelstvu in osebnih slogih tistega časa. Vas zanima, kakšno simboliko so nosili ti predmeti? Kako so Rimljani skrbeli za svoj videz in kaj jim je pomenil nakit? Pridružite se nam, da bomo skupaj odkrivali zgodbe neverjetnih najdb in pokukali v vsakdanjik prebivalcev antične Emone.

Izvajalki: Dr. Bernarda Zupanek, muzejska svetnica in kustosinja za antiko v Mestnem muzeju Ljubljana in arheologinja Ana Kovačič.

Obvezne prijave na e-mail: prijava@mgml.si

https://mgml.si/sl/mestni-muzej/
Mestni muzej Ljubljana – https://www.facebook.com/mestni.muzej.ljubljana/?locale=sl_SI
Mestni muzej Ljubljana – https://www.instagram.com/mestnimuzejljubljana/

ODKRIJTE SVET BIOTEKSTILA, predstavitev in delavnica s Petro Jerič
2025-04-15 16:00 - 18:30 | Galerija Škuc, Stari trg 21, Ljubljana, 1000, Slovenia
Galerija Škuc
Stari trg 21, Ljubljana
torek, 15. 4. 2025,16.00-18.30

Delavnico in predstavitev izdelave biotekstila bo vodila oblikovalka tekstilij in oblačil Petra Jerič, ki za svoje ustvarjanje razvija biomateriale na osnovi alg (npr. agar agar). Na predavanju bo mentorica predstavila inovativne materiale, metode in tehnologijo ustvarjanja biomaterialov ter spregovorila o njihovem potencialu za trajnostno oblikovanje, pri čemer bo izhajala iz lastne prakse. Sledila bo praktična delavnica, kjer bodo udeleženci spoznali osnovne korake za ustvarjanje izdelkov z uporabo bioloških materialov in oblikovali svoj kos nakita. Predavanje in delavnica bosta izpostavila povezave med znanostjo, umetnostjo in modnim oblikovanjem ter premislila možnosti za zmanjšanje okoljskega vpliva modne industrije.
Petra Jerič je končala študij na NTF. Za svoje delo je prejela številne nagrade, med drugim študentsko Prešernovo nagrado. Zaposlena je kot asistentka na Katedri za tekstilne materiale in oblikovanje na Fakulteti za strojništvo Univerze v Mariboru. Sočasno nadgrajuje svoje znanje o biopolimernih materialih in premazih z doktorskim študijem na Mednarodni podiplomski šoli Jožefa Stefana.
Delavnica je del programa ob razstavi Lee Culetto v Galeriji Škuc.
Izvajalka: Petra Jerič

Delavnica je namenjena odraslim od 18. leta naprej. Predhodno znanje ni potrebno. Obvezna je prijava na e-mail: lara.plavcak@scca-ljubljana.si Število mest je omejeno. Kotizacija za delavnico znaša 5 EUR in pokriva material. Znesek poravnate po prejetem računu ob prijavi.

Vstopna

https://www.instagram.com/world_of_art_school/
https://www.galerijaskuc.si/si/

MASTERCLASS GRAVIRANJA Z ANASTASIO YOUNG, masterclass
2025-04-15 14:00 - 20:00, 2025-04-14 14:00 - 20:00 | Center Rog, Trubarjeva 72, Ljubljana, 1000, Slovenia
Lab za nakit, Center Rog
Trubarjeva 72, Ljubljana
ponedeljek, 14. 4. 2025, 14.00-20.00
torek, 15. 4. 2025,14.00-20.00

Priznana britanska oblikovalka nakita in mojstrica graviranja Anastasia Young vas bo popeljala v čarobni svet graviranja v kovino. Na masterclassu se boste spoznali z osnovami graviranja, si izdelali profesionalno graversko orodje ter se naučili, kako pravilno naostriti in varno uporabljati graverske nože. Graverske veščine boste nato prenesli tudi v kovino, in sicer z izdelavo različnih vzorcev ter napisov.

Izvajalka: Anastasia Young (UK)
Obvezne prijave na spletni strani Centra Rog: https://center-rog.si/

BEAUTY, VALUE, AND THE POWER OF GEMCUTTING, predavanje
2025-04-14 18:00 - 20:00 | Center Rog, Trubarjeva 72, Ljubljana, 1000, Slovenia
Center Rog, mala dvorana
Trubarjeva 72, Ljubljana
ponedeljek, 14. 4. 2025, ob 18.00

Justin Prim je v svetu poznan kot gemolog, brusilec kamnov in zgodovinar na področju poznavanja uporabe dragih kamnov.
Razložil nam bo, katera orodja so uporabljali za brušenje dragih kamnov, zakaj je kvalitetno brušenje pomembno in kako to vpliva na trg ter ceno izdelkov.

Izvajalec: Justin K. Prim (FR)

Obvezne prijave na spletni strani Centra Rog: https://center-rog.si/

PREMIKANJE MEJA S 3D TISKANIM NAKITOM
2025-04-14 15:00 - 17:00 | Naravoslovnotehniška fakulteta, Snežniška 5, Ljubljana, 1000, Slovenia
PREMIKANJE MEJA S 3D TISKANIM NAKITOM, razstava, predavanje, vodenje po razstavi, predstavitev 3D tiskanja in skeniranja
Naravoslovnotehniška fakulteta
Snežniška 5, Ljubljana
ponedeljek, 14. 4. 2025, ob 15.00

Predavanje s predstavitvijo 3D tiskanega nakita ter prikazi primerov iz prakse. Primeri uspešnih oblikovalcev in blagovnih znamk, ki uporabljajo 3D tisk. Materiali za 3D tisk nakita (plastika, kovina, smola, biokompatibilni materiali). Predstavitev materialov in programske opreme (Blender).

Primeri študentskih kolekcij. Prednosti 3D tiskanega nakita v primerjavi s tradicionalnimi metodami. Kako 3D tisk omogoča personalizacijo in trajnostni dizajn. Možnosti prodaje in trženja 3D tiskanega nakita.

Demonstracija 3D tiskanja in skeniranja v 3D Labu NTF (10–20 min.) / Muck, (Kočevar, Čuk)

Prikaz, kako nastane 3D tiskani nakit – od digitalnega modela do fizičnega izdelka. Kratka predstavitev različnih tiskalnikov, skenerjev in tiskanih izdelkov. Razlaga o naknadni obdelavi (brušenje, poliranje, galvanizacija).

Voden ogled razstave 3D tiskanega nakita v Mitnici

Obiskovalci si ogledajo primere različnih izdelkov 3D tiskanega nakita.

Izvajalci: Prof. Karin Košak, Prof. Dr. Deja Muck (Doc. Dr. Tanja Nuša Kočevar, tehnična sodelavka Marjeta Čuk)

DNEVI ODPRTIH VRAT E2RD GALERIJE
2025-04-14 - 2025-04-19 | E2RD GALERIJA, Gosposka ulica 34, Maribor, 2000, Slovenia
E2RD GALERIJA
Gosposka ul. 34, Maribor
od 14. 4. do 19. 4. 2025, torek, 10.00-16.00, sreda, četrtek, petek, 10.00-18.00, sobota, 10.00-13.00

Razstava nakita SoFTI A Q U A z E2RD & INTERZERO Plastics Innovations
SoFTI je imitacija korale, izdelana iz recikliranega plastičnega materiala.
Unikatno oblikovana korala. Ohranjanje koralnih ekosistemov za prihodnje generacije, za svet brez odpadkov.
Material: Interzero Plastics Innovations – procyclen®PET 100% recikliran PET material

RAZSTAVA VESELJE / ALEGRIA, IZOLA
2025-04-12 10:00 - 2025-05-03 13:00 | Galerija DRAT, Ljubljanska ulica 20, Izola, Slovenia
Galerija DRAT
Ljubljanska ulica 20, Izola
Otvoritev: v soboto, 12. 4. 2025, ob 11.00
Ogled razstave: od 5. 4. do 3. 5. 2025, od torka do sobote, 10.00-13.00 ali kadarkoli po dogovoru, pokličite +386 41 952 918

Organizacija in postavitev razstave: Sandra Kocjančič
Kustos: Luis Acosta
Luis Acosta sledi izkušnjam, ki jih je kot kustos pridobil na razstavah nakita, kot so Beyond Textile (21 argentinskih oblikovalcev), More than clogs and tulips in Dialogues from Holland (obakrat 20 nizozemskih oblikovalcev), RED – BLACK (21 argentinskih oblikovalcev), The strength of textile in Eloquence of paper (obakrat 24 mednarodnih oblikovalcev), Beauty and Wonder (26 mednarodnih oblikovalcev), Out of the Shadow into the Light (5 galeristov – oblikovalcev), The distances bring us closer (15 argentinskih oblikovalcev), On the move (26 mednarodnih oblikovalcev) in Dream and reality (32 mednarodnih oblikovalcev). V Izoli bo na ogled razstava Alegria / Veselje, z udeležbo dvaintridesetih mednarodnih oblikovalcev.
Veselje v sodobnem nakitu predstavlja različne pristope, ki praznujejo življenje, ustvarjalnost in čustveno povezanost. To je neizčrpen vir navdiha in ustvarjalnosti, ki se kaže v oblikovanju, izbiri materialov, barvah in oblikah. Mnogi kosi nakita (broške, prstani, zapestnice in uhani) na tej razstavi vključujejo živahne barve, igrive oblike in inovativne materiale, ki vzbujajo občutke sreče ter vitalnosti. Vsak kos nakita pripoveduje osebno ali kolektivno zgodbo, ki tisto vsakdanje spreminja v nekaj izjemnega. Osredotočajo se na trajnost in ustvarjalnost, uporaba recikliranih ali nekonvencionalnih materialov pa dodaja dimenzijo upanja in odgovornosti. Ta kombinacija estetike ter družbene ozaveščenosti krepi idejo, da je umetnost lahko sredstvo za Alegrio (veselje) in transformacijo. V tem kontekstu nakit ni le dodatek, temveč način izražanja čustev, povezovanje z drugimi in praznovanje lepote življenja.

Mednarodni oblikovalci:
Alain Roggeman (BE), Alexandra Conde (MX), Alexandres Stefanis (US), Alice Protopopescu (RO), Alicia Salcedo Gonzálvez (ES), Andrea Barrera (CO), Andrea de Navarrete (AR), Austin Turley (US), Brigitta B. Horváth (HU), Catalina Rivera (ES), Cleopatra Cosulet (RO), Cova Ríos (ES), Cristina Rodriguez Nuńo (PT), Esteban Erosky (MX), Floor Max (NL), FLUXIS (Mariangela & Alberto) (IT), Gabriela Sierra (MX), Gabriela Squassini (AR), Julie Usel (CH), Lidia Godfrid (AR), Lunante (Paolo Gambarelli) (IT), May Gańan (ES), Oscar Abba (CL/IT), Oscar Torres Perez (CL), Patrizia Giachero (IT), Rut Rigol (ES), Sherry Cordova (US), Stefano Fronza (IT), Tiziana Chiara (IT), Valeria D’Annibale (IT/NL), Vera Blixen (ES), Viki Gómez (ES)

/ NAKIT, NOSI ME /, predstavitev projekta
2025-04-12 - 2025-04-24 | Koroški pokrajinski muzej, Glavni trg 24, Slovenj Gradec, Slovenia
Center Rog, Naravoslovnotehniška fakulteta Univerze v Ljubljani
Koroški pokrajinski muzej
Glavni trg 24, Slovenj Gradec
Ogled razstave: od 10. 4. do 24. 4. 2025, od torka do petka, 10.00-18.00, sobota, nedelja, prazniki, 10.0017.00

Trajnostni projekt Nakit, nosi me je nastal pri izbirnem predmetu Modni dodatki 1 v okviru sodelovanja med Centrom Rog v Ljubljani in Katedro za oblikovanje tekstilij in oblačil, Oddelka za grafiko, tekstilstvo in oblikovanje, Naravoslovnotehniške fakultete Univerze v Ljubljani. Ustvarjalno skupino enaindvajsetih študentk in študentov različnih letnikov dodiplomskega študija oblikovanja tekstilij in oblačil so vodili strokovni mentorji red. prof. Nataša Peršuh in asist. Nataša Hrupić z Univerze v Ljubljani, Naravoslovnotehniška fakulteta, Oddelek za tekstilstvo, grafiko in oblikovanje ter zlatarski mojster Peter Dragolič iz Laboratorija za nakit Centra Rog.

Skozi študijski projekt oblikovanja in izdelave nakita so študentje spoznavali možnosti ter delovno okolje, raziskovali različne klasične in inovativne materiale ter izvedbene tehnike. Ob na novo naučenih ročnih zlatarskih tehnikah so v izdelke trajnostno umeščali ostanke predmetov iz naravnih in drugih materialov iz lastnega okolja, velikokrat po principih pouporabe in večvrednostnega recikliranja (upcycling – creative reuse). Nastale so raznolike kolekcije nakita, dokumentirane z uporabo treh različnih tehnik digitalnega fotografiranja avtorja Marija Županova, ki kreativno podpirajo identiteto kolekcij. Inovativna tehnologija skenografija gledalcu namreč omogoča pristen in globlji vpogled v materialnost nakita ter vabi k nadaljnjemu razmišljanju o odnosu med deli telesa in nakitom.

RAZSTAVA ENERGIJA / ENERGY, LJUBLJANA
2025-04-11 10:00 - 2025-04-19 18:00 | Center Rog, Trubarjeva 72, Ljubljana, 1000, Slovenia
Center Rog
Trubarjeva 72, Ljubljana
Otvoritev: petek, 11. 4. 2025, ob 19.00
Ogled razstave: od 10. do 19. 4. 2025, od ponedeljka do sobote, 10.00-18.00

Osrednja kurirana razstava SIJW 2025, ki je v Centru Rog na ogled med 10. in 19. aprilom, je navdihnjena s temo »Energy/Energija«. Predstavljamo izbrane oblikovalce sodobnega nakita iz Slovenije, Evrope in sveta, ki jih je ocenila strokovna žirija. Najboljšim bodo podeljene nagrade za izjemne dosežke. Oblikovalci so raziskovali dinamiko ustvarjalnosti in preobrazbe ter preučevali, kako energija presega fizične vire in vpliva na psihološke, čustvene ter duhovne vidike, ki oblikujejo naš svet. Razstava osvetljuje tudi način, kako družbene in kulturne napetosti, povezane z energetskimi prehodi, preoblikujejo različne družbene sektorje in navdihujejo umetniške izraze. Sodobni oblikovalci črpajo navdih iz teh sprememb ter pretvarjajo surove materiale v umetniške stvaritve, ki odražajo duh časa. Razstava ponuja vpogled v vlogo energije pri umetniškem ustvarjanju in družbenih premikih ter omogoča priložnost za razmislek o umetnosti v času preobrazb.

Kuratorji in koordinatorji razstave: Dalija Sega, Olga Košica, Metka Mikuletič in Rok Marinšek
Koordinatorki razstave iz Centra Rog: Anja Radovič in Tina Deu
Žirija: Anastasia Young (GB), Petra Bole, Olga Košica, Martina Lončar in Rok Marinšek

SLOVENSKI OBLIKOVALCI:

Aleš Hočevar, Anže Mrak, Arijana Gadžijev, Bojana Kovačič Zemljič, Dalija Sega, Eva Rogl Mežnar, Huberto Široka, Katarina Ekart, Kristina Drnovšek, Martina Obid Mlakar, Metka Mikuletič, Milica Bubanja, Mojca Gazič, Nataša Druškovič, Nataša Grandovec, Petra Bric, Peter Dragolič, Sandra Kocjančič, Sara Mermal, Srečko Molk, Stane Randl, Tanja Rojc, Uršula Rihtar, Žiga Kodre, Christoph Steidl Porenta.

TUJI OBLIKOVALCI:

Andreia Gabriela Popescu (RO), Benjamin Kavazović (BIH), Beth Sanderson (AU), Biljana Klekachkoska (MK), Busnel Isabelle (FR), Camilla Mileto (IT), Chok Shin Ni (SG), Cindy Xinyi Wu (CN), Diogo Alves (PT), Dodo Paruznik (AT), Doroteya Komoshtichaniva (BG), Dunja Naerlović (HR), Erin Yiran Li (CN), Estera Broda (PL), Eunhee Cho (KR), Haldis Scheicher (AT), Helen Hancock (UK), Joanna Muzyka (PL), Karolis Cerneckis (LT), Marija Radosavljević (SRB), Marina Draženović (HR), Nadezhda Elkina (PL), Paolo Gambarelli (IT), Pei Han Wu (TW), Rui An (UK), Salvador Vico (ES), Sanja Đorđević (SRB), Silke Fleischer (BE), Tomas Miskovic (SK), Tong Wu (CN), Viki Gomez (ES), Wenqi Fan (CN), Xuan Xu (CN), Youjin Seo (UK), Yusi Wang (UK), Yuxiao Zhu (CN)

MLADI USTVARJALCI:

POD OKRILJEM ZLATARNE CELJE IN CENTRA ROG:
V letošnjem letu bodo v sklopu osrednje razstave Slovenian Jewellery Week (SIJW) predstavljena tudi izbrana dela mlajše generacije ustvarjalcev – dijakov in študentov. Na poziv k sodelovanju se je odzvalo veliko število mladih oblikovalcev, kar priča o izjemnem zanimanju za sodobno oblikovanje nakita med mladimi. Strokovna komisija v sestavi Metke Mikuletič, Anje Radovič in Olge Košica, je med številnimi kakovostnimi prijavami po skrbnem premisleku izbrala pet talentiranih ustvarjalcev, ki prihajajo iz štirih različnih izobraževalnih institucij. Njihova dela bodo na ogled na osrednji razstavi SIJW, predstavljena ob uveljavljenih imenih sodobnega oblikovanja nakita.
Pomemben doprinos k razvoju in podpori novih generacij oblikovalcev sodobnega nakita ima Lab za nakit, ki deluje v sklopu Centra Rog. Ta prostor, ki ga je opremila in omogočila Zlatarna Celje, je bil ustanovljen prav z namenom spodbujanja mladih ustvarjalcev k ustvarjanju ter zagotavljanju sodobnega okolja za eksperimentiranje, raziskovanje in razvoj inovativnih pristopov v oblikovanju nakita.
Blažka Šifrar, Pedagoška fakulteta Univerza na Primorskem
Ivi Primožič, Naravoslovnotehniška fakulteta , Katedra za oblikovanje tekstilij in oblačil
Nika Horvat, Akademija za likovno umetnost in oblikovanje v Ljubljani
Timon Lužar In Matija Tihelj, Šolski center Rogaška Slatina
Spletne strani:
https://zlatarnacelje.com
https://center-rog.si

GOSTI:

LES BRUCELLES (BE):
Les Brucelles Asbl je neprofitno združenje, ustanovljeno leta 2021 z namenom organiziranja bruseljskega tedna nakita. Otvoritvena edicija je potekala spomladi leta 2022, druga edicija pa je sledila leta 2024. Z velikimi razstavami in dogodki, kot so »Particle(s)« v MAD Bruxelles, razstava »NoWaste«, ki upciklira zavržene materiale v korist socialne organizacije, »Be.NEXT«, na kateri so predstavljene belgijske sodobne šole ter turneja po bruseljskih galerijah in delavnicah, je dogodek postal najpomembnejši praznik sodobnega nakita v Belgiji. Poslanstvo društva Les Brucelles Asbl je organiziranje mednarodnih dogodkov ter promocija belgijskih umetnikov sodobnega nakita na lokalni ravni in v tujini.
V sklopu SIJW 2025 predstavljamo njihove izbrane oblikovalce: Brigitte Raoult, Luc Balthazar, Marta Dobrynina, Penny Peeters, Sandra Kleimberg – Eska

Spletne strani:
www.lesbrucelles.org
www.brusselsjewelleryweek.com
Instagram:
@les.brucelles
@brusselsjewelleryweek

ROMANIAN JEWELLERY WEEK (RO) :
Romunski teden nakita je največji mednarodni dogodek, posvečen sodobnemu nakitu v Romuniji, ki ga od leta 2020 organizira Assamblage National Jewelry. Na peti izdaji romunskega tedna nakita leta 2024 se je predstavilo več kot 230 oblikovalcev in kolektivov z vsega sveta, obiskalo pa ga je več kot 5000 obiskovalcev. Format dogodka vsako leto vključuje veliko območje razstav, sejmov, konferenc, delavnic, seminarjev in vodenih ogledov, z eno glavno lokacijo ter spremljevalnimi lokacijami.
V sklopu SIJW 2025 predstavljamo izbor najboljših romunskih oblikovalcev: Alexandrina Remescu-Simo, Ana-Maria Negură, Andreea Cucu, Andreea Marina Radu, Daniela Cătoi, Huda Subhi (IQ), Madalina Spiridon, Marie Jianu, Romana Mateias, Isar Smaranda
Spletne strani:
www.romanianjewelryweek.com
Instagram:@romanianjewelryweek

ŠOLA ZA NAKIT, UNIVERZA BIRMINGHAM CITY (UK):
Šola za nakit, Univerza Birmingham City je mednarodno priznana šola za nakit, ki je največja v Evropi, z zmogljivostmi in strokovnim znanjem za razvoj kariere v tem vznemirljivem specializiranem sektorju.
Šola je bila ustanovljena leta 1890, zdaj pa se nahaja na treh lokacijah: Vittoria Street, St Paul’s Square in Carver Street, v središču znamenite birminghamske četrti Jewellery Quarter.
Pokrivajo vse vidike nakita, srebrninarstva, horologije, gemologije in poslovnega upravljanja. Učenci imajo priložnost delati z različnimi materiali, vključno s plemenitimi in neplemenitimi kovinami, dragimi kamni, plastiko, tekstilom, lesom in drugimi eksperimentalnimi materiali. Njihovi učenci imajo na voljo tudi zavidanja vreden nabor najsodobnejše opreme in tehnologije, ki se uporablja v današnji industriji, vključno z elektroformiranjem, 3D skeniranjem CAD/CAM, tiskanjem in rezanjem.
V sklopu SIJW 2025 predstavljamo izbrana dela njihovih najboljših mladih oblikovalcev:
School of Jewellery, Birmingham City University (UK), BA
Ana Sofia Araújo Alves, Gengxue Zheng, Jessica Rose Hawkins
School of Jewellery, Birmingham City University (UK), MA
Jiubo Bai, Xiao Hang, Ziyi Zhuang
Spletne strani:
www.bcu.ac.uk/jewellery
Instagram:@ soj_bcu

PRODAJNA RAZSTAVA V D.TAJL CONCEPT STORE
2025-04-10 19:00 - 21:00 | Društvo ustvarjalcev D.Tajl, Glavni trg 25, Slovenj Gradec, 2380, Slovenia
D.tajl Concept Store in ploščad pred lokalom
Glavni trg 25, Slovenj Gradec
Otvoritev ulične razstave nakita: četrtek, 10. 4. 2025, ob 19.00
Ogled razstave: med 10. 4. in 30. 4. 2025, torek, sreda, petek, 9.00-14.00, četrtek, 9.00-19.00, sobota 9.00-12.00
V trgovini bo na ogled prodajna razstava oblikovalcev nakita, prijavljenih na SIJW in članov društva, ki oblikujejo nakit. Ulična razstava bo na ogled tri mesece in bo povezovala kose nakita in kulinariko lokalnega ponudnika GT19.

Izvajalci: Društvo ustvarjalcev D.Tajl
FB: D.tajl Concept Store

RAZSTAVA HARMONIJA / HARMONY, SLOVENJ GRADEC
2025-04-10 08:00 - 2025-04-24 18:00 | Koroški pokrajinski muzej, Glavni trg 24, Slovenj Gradec, Slovenia
Koroški pokrajinski muzej
Glavni trg 24, Slovenj Gradec
Otvoritev: v četrtek, 10. 4. 2025, ob 18.00
Ogled razstave: od 10. 4. do 24. 4. 2025, od torka do petka, 10.00-18.00, sobota, nedelja, 10.00-17.00

Na razstavi bo predstavljen unikatni nakit slovenskih oblikovalcev in zlatarjev, ki pri svojem delu uporabljajo izključno slovenske kamne, najdene in brušene v Sloveniji. Kamen in nakit sta globoko povezana, saj skupaj pripovedujeta zgodbe, stare več milijonov let, ter jih prepletata s sodobnimi oblikovalskimi pristopi. Avtorski nakit, v katerega je vdelan naravni kamen iz slovenskih nahajališč, poudarja lepoto narave skozi barvo, strukturo in obliko, kar različne domače ustvarjalce povezuje v edinstveno harmonijo.
Projekt je nastal v sodelovanju s Prirodoslovnim muzejem Slovenije in Obrtno-podjetniško zbornico Slovenije (Sekcijo zlatarjev in draguljarjev). Povezuje se tudi z mednarodnim sejmom mineralov MINFOS, se širi in nadgrajuje. Gre za trajnostno naravnan projekt s poudarkom na kulturni in naravni dediščini Slovenije.

Kuratorke razstave:
Aleksandra Čas, višja kustosinja / Senior Curator
Dalija Sega, akad. kiparka /Academic Sculptor
Tina Mežek, zlatarska mojstrica / Master Goldsmith

Oblikovalci:
Sara Mermal, Christoph Steidel Porenta, Nina Kamien, Dalija Sega, Katarina Sporar, Skušek, Zvezdana Konte – Nikaya Jewerly, Nina Podobnikar, Rok Široka, Karolina Iveljič, Rosanna Ro, Neža Žehelj, Zala Štalekar, Barbara Nardoni, Peter Dragolič, Metka Mikuletič, Milica Bubanja, Katja Marolt, Sandra Kocjančič, Srečko Molk, Ema Smodiš, Petra Jančar, Aleš Hočevar, Anita Sonc, Anja Juvan, Daša Petrnel, Dunja Trajkovska, Eva Smodiš, Katja Benevol Gabrijelčič, Sabina Kozamernik, Tea Gabrovec, Tiana Milićević, Alja Markelj.

OBLIKOVANJE NAKITA OD SKICE DO IZDELKA- ZLATARNA CELJE, razstava
2025-04-10 08:00 - 2025-04-19 18:00 | Center Rog, Trubarjeva 72, Ljubljana, 1000, Slovenia
Center Rog, Lab za nakit
Trubarjeva 72, Ljubljana
Ogled razstave: od 10. do 19. 4. 2025, od ponedeljka do sobote, 10.00-18.00

Zlatarna Celje ob praznovanju svoje 180-letnice s ponosom predstavlja razstavo, ki osvetljuje umetnost oblikovanja nakita – od prvih skic do brezhibno izdelanih kosov nakita. Vabimo vas, da se podate na potovanje skozi čas in ustvarjalni proces, ki zaznamuje njihovo dolgoletno tradicijo.
Na razstavi boste lahko občudovali unikatne skice oblikovalcev, ki predstavljajo prvi korak v nastajanju nakita. Ob njih bodo razstavljeni dovršeni izdelki, ki so rezultat mojstrske izdelave zlatarskih mojstrov in tehnologov Zlatarne Celje. S strastjo in natančnostjo prenašajo zamisli v dragocene kose, ki že od leta 1844 osvajajo srca ljubiteljev vrhunskega nakita.
Pridružite se nam pri praznovanju preteklosti, sedanjosti in prihodnosti oblikovanja nakita ter odkrijte zgodbo, ki je vtkana v vsak njihov izdelek.

https://zlatarnacelje.com
https://center-rog.si

NADENI SI STEKLO
2025-04-10, 2025-04-10 - 2025-04-18 | Šolski center Rogaška Slatina, Steklarska ulica 1, Rogaška Slatina, 3250, Slovenia
NADENI SI STEKLO, otvoritev razstave nakita in delavnica oblikovanja nakita iz stekla, za udeležence otvoritve
Šolski center Rogaška Slatina
Steklarska ulica 1, Rogaška Slatina
Otvoritev: četrtek, 10. 4. 2025, ob 16.00
Ogled razstave: od 11. 4. do 18. 4. 2025, vsak delovni dan do 15.00

Razstava Nadeni si steklo je edinstven prikaz ustvarjalnosti in spretnosti dijakov Šolskega centra Rogaška Slatina, ki skozi stekleni nakit izražajo svojo domišljijo, občutek za estetiko in obrtniško znanje. Razstavljeni unikatni kosi odražajo preplet sodobnih oblikovalskih pristopov in tradicionalnih tehnik obdelave stekla, pri čemer vsak kos pripoveduje svojo zgodbo. S to razstavo želimo poudariti pomen ročnega dela, inovativnosti in umetniškega izraza ter obiskovalcem približati čar stekla kot edinstvenega materiala za oblikovanje nakita. Razstava, ki so jo pripravili dijaki programa tehnik steklarstva, bo na ogled od 11. 4. do 18. 4. 2025, vsak delovni dan do 15. ure.
Ob otvoritvi razstave, to bo v četrtek, 10. 4. 2025, ob 16. uri, za obiskovalce pripravljamo brezplačno kreativno delavnico oblikovanja nakita iz stekla.

Izvajalci: mentorica Zinka Kobula Kamenšek in dijaki programa Tehnik steklarstva

www.scrs.si, FB: https://www.facebook.com/scrs.si , IG profil: sc_rogaska
(oz. www.instagram.com/sc_rogaska/)

N-A-D-OBJEKTI, razstava
2025-04-10 - 2025-04-19 | Atelje Galerija, Stari trg 30, Ljubljana, 1000, Slovenia
Fakulteta za dizajn, samostojni visokošolski zavod
Atelje Galerija
Stari trg 30, Ljubljana
Ogled razstave: od 10. 4. do 19. 4. 2025, po dogovoru, pokličite na +386 (0)1 421 34 50

Projekt razstave n-a-d-Objekti se navezuje na 100. obletnico Prvega manifesta surrealizma, ki ga je leta 1924 napisal André Breton. V formi nosljivih predmetov bodo študentje različnih študijskih smeri Fakultete za dizajn (Notranja oprema, Moda in tekstilije, Vizualne komunikacije in Dizajn management) vizualno spregovorili o njihovem videnju sodobnih izzivov skupnosti ter posameznika v kontekstu razuma in racionalnosti. Inspirativno se bodo navezovali na različna umetniška dela surrealizma (Salvador Dali, Max Ernst, Luis Bunuel, Rene Magritte, Man Ray, Andre Breton). Oblikovalske rešitve vključujejo raznolike pristope k materialnosti, uporabi vizualnih elementov in pomenu v posredovani sporočilnosti razstavljenih rešitev nosljivih objektov.

Izvajalci: Tanja Devetak in študenti Fakultete za dizajn

www.fd.si, @fakulteta_za_dizajn

RAZSTAVA NAKITA SoFTI A Q U A z E2RD & INTERZERO Plastics Innovations
2025-04-09 - 2025-04-18 | Atelje Galerija, Stari trg 30, Ljubljana, 1000, Slovenia
Atelje Galerija
Stari trg 30, Ljubljana
Otvoritev: sreda, 9. 4. 2025, ob 18.00
Ogled razstave: od 9. 4. do 18. 4. 2025, po dogovoru, pokličite na +386 (0)1 421 34 50

SoFTI je imitacija korale, izdelana iz recikliranega plastičnega materiala.
Unikatno oblikovana korala. Ohranjanje koralnih ekosistemov za prihodnje generacije, za svet brez odpadkov.
Material: Interzero Plastics Innovations – procyclen®PET 100% recikliran PET material

Izvajalka: Bojana Kovačič Zemljič, E2rd
